Debati i pretendetëve demokratë për president
Ekonomia dhe lufta kundër Shtetit Islamik ishin temat kryesore të debatit
Mbrëmë, kandidatët demokratë për president në debatin e tyre të fundit në Nju Hempshir u fokusuan në çështjet ekonomike dhe luftën kundër Shtetit Islamik. Senatori nga Vermonti Bernie Sanders dhe ish-Sekretarja e Shtetit, Hillari Klinton, shprehën mbështetje për idenë e krijimit të një koalicioni për të mposhtur Shtetin Islamik. Pretendentët demokrat për Shtëpinë e Bardhë shkëmbyen replika të ashpra në debatin e mbrëmshëm në shtetin Nju Hempshir. Pikat kyçe ishin politika e jashtme dhe çështjet ekonomike. Kryesuesja e garës Hillary Clinton dhe kundërshtari i saj kryesor, senatori nga Vermonti Bernie Sanders, u përqendruan tek nevoja për të mundur grupin terrorist të vetquajtur Shteti Islamik. Kandidatja demokrate Hillary Clinton: thotë senatori Bernie Sanders. Por, ndryshimi mes tre kandidatëve Clinton, Sanders dhe ish guvernatorit të Merilandit Martin O’Malley është në atë nëse duhet të jetë pjesë e strategjisë për mundjen e ISIS, rrëzimi i udhëheqësit sirian Bashar al-Assad. Kandidatja demokrate për president, Hillary Clinton bëri komentet më të ashpra ndaj kandidadit republikan Donald Trump, i cili kryeson anketat e fushatës republikane, duke e quajtur atë rekrutuesin më të mirë të Shtetit Islamik. Senatori Sanders u pyet për një ndërhyrje nga një anëtar i stafit të fushatës së tij në një listë të rëndësishme me të dhëna të votuesve të fushatës së zonjës Clinton, dhe kërkoi falje për këtë ndërhyrje. Ish guvernatori i Merilendit, Martin O'Malley shprehu shqetësimin e tij në lidhje me shkeljen e sigurisë personale për hir të sigurisë kombëtare. Sondazhet tregojnë për një mbështetje shumë të vogël për ish guvernatorin O'Malley, ndërsa ish-Sekretarja Clinton ka një epërsi të madhe ndaj senatorit Sanders.